अब नए एडवांस्ड सेफ्टी फीचर AVAS के साथ आएगी हाइब्रिड SUV
मारुति सुजुकी इंडिया ने ग्रैंड विटारा की प्राइस में 4 हजार रुपए की बढ़ोतरी की है। हाइब्रिड SUV की शुरुआती कीमत अब ₹18.29 लाख (एक्स-शोरूम) है, जो ₹19.79 लाख (एक्स-शोरूम) तक जाती हैं।
मारुति सुजुकी इंडिया ने ग्रैंड विटारा की प्राइस में 4 हजार रुपए की बढ़ोतरी की है। हाइब्रिड SUV की शुरुआती कीमत अब ₹18.29 लाख (एक्स-शोरूम) है, जो ₹19.79 लाख (एक्स-शोरूम) तक जाती हैं। कंपनी ने हाइब्रिड SUV में एक नया सेफ्टी फीचर एड किया है, जिससे इसकी कीमत में बढ़ोतरी की गई है। कार को पिछले साल सितंबर में लॉन्च किया गया था।
एक रेग्युलेटरी फाइलिंग में कंपनी ने कहा कि ग्रैंड विटारा हाइब्रिड एडिशन अब अकॉस्टिक व्हीकल अलर्टिंग सिस्टम (AVAS) के साथ आएगी। इसके अलावा कार एडवांस्ड सेफ्टी फीचर्स से लोडेड है, जिसमें जिसमें 6 एयरबैग (फ्रंट, साइड और कर्टेन), हिल होल्ड असिस्ट के साथ इलेक्ट्रॉनिक स्टेबिलिटी प्रोग्राम (ESP), 3-पॉइंट ELR सीट बेल्ट (सभी सीटें) और फ्रंट और रियर डिस्क ब्रेक, ABS + EBD, हिल डिसेंट कंट्रोल और टायर प्रेशर मॉनिटरिंग सिस्टम (TPMS) शामिल हैं।
इस साल दो बार प्राइस बढ़ा चुकी है कंपनी
मारुति ने इस साल दो बार अपनी कारों की कीमतों में बढ़ोतरी की की है। इसस पहले 1 अप्रैल से कंपनी के सभी मॉडलों की कीमत में 0.8% बढ़ोतरी की गई थी। इससे पहले 16 जनवरी को सभी मॉडलों की एक्स-शोरूम कीमतों में 1.1% का इजाफा किया था। दोनों ही बार इनपुट कॉस्ट बढ़ने के कारण गाड़ियों की कीमतें बढ़ाई थीं।
ग्रैड विटारा में इंजन ऑप्शन और ट्रांसमिशन 
SUV में 1.5 लीटर का डुअल जेट, डुअल VVT माइल्ड हाइब्रिड पेट्रोल इंजन दिया गया है, जो 88hp की पावर और 121 Nm का टॉर्क जनरेट करता है। स्मार्ट हाइब्रिड वैरिएंट डुअल बैटरी सेटअप के साथ आता है और ब्रेक एनर्जी रीजेनरेशन, टॉर्क असिस्ट और आइडल स्टॉप-स्टार्ट फंक्शन प्रोवाइड करता है। 
मारुति ग्रैंड विटारा इंटेलिजेंट इलेक्ट्रिक हाइब्रिड लीथियम-आयन बैटरी पैक पर 8 साल/160,000 किमी की स्टैंडर्ड वारंटी के साथ आती है। इसके अलावा ये इंजन ग्रैंड विटारा के CNG वैरिएंट में भी मिलता है। ग्रैंड विटारा के साथ टर्बो पेट्रोल इंजन का भी ऑप्शन मिलता है जो 103hp की पावर और 136Nm का टार्क जनरेट करता है। 
दोनों इंजन के साथ 5-स्पीड मैनुअल गियरबॉक्स और 6-स्पीड ऑटोमैटिक ट्रांसमिशन का ऑप्शन मिलता है। कार के CNG वैरिएंट पर सिर्फ 5-स्पीड मैनुअल गियरबॉक्स का ऑप्शन है। स्मार्ट हाइब्रिड में ईवी, इको, पावर और नॉर्मल ड्राइव मोड मिलते हैं। 
सेल्फ चार्ज बैटरी और सनरूफ जैसे फीचर मिलेंगे'
मारुति सुजुकी ग्रैंड विटारा 2022' में लिथियम आयन बैटरी लगी है। स्मार्ट हाइब्रिड SUV में पेट्रोल इंजन और मोटर लगा है। इसकी बैटरी खुद से चार्ज होगी। सनरूफ फीचर के साथ कार में वेंटिलेटेड सीट, मल्टीपल ड्राइविंग मोड जैसे फीचर भी हैं। 
7 इंच मल्टी इन्फो डिस्प्ले मिलेगा
SUV में हिल होल्ड असिस्ट, रीयर डिस्क ब्रेक, हिल डिसेंट कंट्रोल और TPMS मौजूद हैं। इसके अलावा डिजिटल क्लस्टर, नेक्सावेव ग्रिल, NEXTre 3D LED टेल लैम्प, पैनॉरमिक सनरूफ, 360 डिग्री कैमरा, वेंटिलेटेड सीट, 7 इंच मल्टी इन्फो डिस्प्ले, हेड अप डिस्प्ले, वायरलेस चार्जर, सुजुकी कनेक्ट इन बिल्ट फीचर्स भी मौजूद हैं।
